kardosdrur/scandi-wiki huggingface dataset:
Ole Juul (forfatter)

Ole Valdemar Juul (født Juhl 10. oktober 1918 i Kolding, død 17. april 2009 i Randers) var en dansk journalist, forfatter og modstandsmand.

Ole Juul var 1938–1943 journalist ved Roskilde Avis og Aalborg Stiftstidende og landmand i Vejle. På den måde fik han kontakt til Kai Holbech, der satte ham i forbindelse med De Frie Danske. Herigennem kom han til at deltage i spredt modstandsaktivitet og jødetransporter til Sverige. I oktober 1943 måtte han selv flygte til Sverige.

Ole Juul har skrevet en lang række bøger, bl.a. debutromanen De røde enge og Det tossede paradis, der begge er filmatiseret (De røde enge og Det tossede paradis). Desuden har han skrevet en drengebogsserie, Jesper-bøgerne.

Udgivelser 

Ole Juul har udgivet følgende bøger:
 De røde enge, 1945
 Det næsthelligste, 1945
 George, 1946
 Efter regn og seks andre noveller, 1947
 Inch-Allah, 1949
 Den syvende basun, 1950
 Episode, 1951
 Aaret herude, 1952
 Det tossede paradis, 1953
 Profeten går i land, 1954
 Skyggedansen, 1955
 Den røde sne, 1957
 Kærlighedsdrabanten, 1957
 Jørgen i sadlen, 1958
 Michael i Marokko, 1958
 Inger sommer at mindes, 1959
 Aften, 1960
 Hos Gestapo, 1960
 Lukket vej, 1960
 Nytårsnat, 1960
 Jørgen bryder et løfte, 1961
 Klar til prøve, 1961
 Generalforsamling i mejeriet, 1964
 Seksten år, 1964
 Sort mosaik, 1964
 Kreta, 1965
 Notater i en kostald, 1965
 Stævnemøde på bakken, 1966
 På gensyn i går, 1967
 Hjælp mig, jeg er i nød..., 1971
 Den glade revolution, 1972
 Dieters første historie, 1972
 Jesper, 1973
 Jesper på Havreholm, 1973
 Jesper som sporhund, 1973
 Brænde, 1974
 Jesper på safari, 1974
 Jesper jager krybskytter, 1974
 Jesper vover pelsen, 1975
 Jesper ta´r fat, 1975
 Jesper og Klubben, 1976
 Torsdag før onsdag, 1980
 Jesper – den røde hane, 1981
 Historien om Mille Myg og den lille Egon, 1989
 Den tavse gud : fra poetisk erkendelse til etisk forståelse : en læsning af Heretica 1948-53, 1998

Referencer

Eksterne henvisninger 
 

Børnebogsforfattere fra Danmark
Journalister fra Danmark
Modstandsfolk fra Danmark
Danskere i 1900-tallet
Romanforfattere fra Danmark
Dansksprogede forfattere fra Danmark
Aagaardgruppen

Aagaardgruppen var under 2. verdenskrig en modstandsgruppe i Danmark ved Aagaard tæt ved Kolding, gruppen startede i marts 1945 og fungerede frem til befrielsen. Under besættelsen nåede de at modtage nedkastninger fra englænderne tre gange, disse våben kom videre til Kolding hvor byledelsen sørgede for fordelingen. Gruppen var på 18 mand. Gruppens leder var Jens Kristian Jensen, som også lavede illegale blade og havde radiokontakt til England fra sit hus i Aagaard.

I Aagaard blev befrielsen, på grund af falske rygter, allerede fejret den 1. maj 1945.

Se også 
 Modstandsbevægelsen i Kolding

Eksterne henvisninger 
 Side om gruppen 

Modstandsgrupper fra Danmark
Crash (tv-serie)

Crash - Truslen fra det sorte hul er en dansk science fiction tv-serie i 13 episoder for børn og unge, produceret af Danmarks Radio i 1984. Forfatter, instruktør og producer var Carsten Overskov. Serien var en stor special effects-mæssig satsning og opgave, drevet af et ønske om større udfordringer til DR's daværende dukkeværksted; bl.a. medarbejderne Søren Buus og Tanja Lauridsen.

Handling 
Drengen Birger har en samling hæfter af tegneserien Thunderboy, deriblandt det allerførste nummer. En dag opdager hans forældre, at netop dét nummer kan sælges for 10.000 kroner. Birger ransager sit tagværelse, men finder det ikke, sparker i frustration til sit skrivebord og opdager således, at værelset er i stand til at fungere som et rumskib: Det kan styres med hans skrivebordslampe og båndsalat-ramte kassettebåndoptager. Han rejser ud i rummet, hvor han møder superskurken Barry Slisk, der har taget Birgers blad i pant mod en lille tjeneste. Slisk holder sammen med sine dragelignende, robotstyrede rumdestroyere og livgarde af kamprobotter til på en rumstation på kanten af et sort hul, hvor han arbejder på udførelsen af en ond plan. På sin færd møder Birger den smukke pige Iris fra planeten Pietos, i den anden ende af galaksen. Sammen med de undselige livsformer fra planeten Goplos, giver Iris en stor hånd med i kampen, der nu ikke blot drejer sig om at skaffe Thunderboy tilbage, men om at redde solsystemet, ja hele galaksen.

Format, produktion og udbredelse 
I kraft af Overskovs erfaring med radio tegneserie-formatet, kan serien opfattes som en radio-tegneserie med levende billeder: Ingen af de medvirkendes replikker bliver hørt, men kommer i stedet til udtryk som hovedpersonen Birgers tanker og fortælling med Carsten Overskovs stemme, der var optaget i forvejen og blev afspillet som playback under billedoptagelserne.

DR lånte ekspertise og erfaring fra Bill Pearson og BBC's visual effects-afdeling til at gennemføre projektet.

Serien blev vist i både Norge og Sverige, men blev dog ingen succes i Danmark.

Truslen fra det sorte hul er også udkommet som bog.

Medvirkende

Afsnit 
 Et spark opad
 Suget fra det sorte hul
 Den store plan
 Den plagede planet
 Det store offer
 Et spring i døden
 Massakren
 En viking i skabet
 Rejsen ind i det sorte hul
 Den vilde jagt
 Robotternes skæbnetime
 Hvem myrder hvem?
 Opgøret

Eksterne henvisninger 
 
Hele tv-serien og bag om-udsendelse på DR Bonanza med særpræget lydmiks
Produktionsfotos

Referencer

Fodnoter 

DR-serier
Danske tv-serier fra 1980'erne
Science fiction-tv-serier
Børneserier fra Danmark
Transcendentalfilosofi

Transcendentalfilosofi er en form for filosofi der behandler de grundlæggende betingelser for den menneskelige erkendelse. Argumentet er struktureret således: A er et givent faktum, B er en betingelse eller forudsætning for A, ergo må B gælde.

Betingelserne må således gælde universelt og for altid, og de kan som sådan ikke kritiseres, da de er uomgængelige betingelser. Transcendentalfilosofi gør det umuligt at se 'bagved' disse begreber, da man således skal gå ud over betingelserne for erkendelse og tænkning overhovedet. Derfor bliver metafysik umulig, i de fleste udgaver af transcendentalfilosofi.

Historie 

Transcendentalfilosfien blev grundlagt af Immanuel Kant. Han argumenterede ud fra eksistensen af syntetiske a priori sætninger. Edmund Husserl gik i en af sine faser ind for en Transcendental fænomenologi. I det tyvende århundreses argumenterer analytisk sprogfilosofi ud fra kommunikationens faktum således: Meningsfuld Kommunikation er et faktum, disse og disse begreber er en forudsætning for dette, ergo gælder begreberne. I Danmark har flere filosoffer udarbejdet sådanne teorier, eksempelvis Peter Zinkernagel, David Favrholdt og Kai Sørlander. David Favrholdt supplerer argumentationen med handlingsbegrebet, med et argument struktureret således: Handling er et faktum, disse og disse begreber er betingelser for handling, ergo gælder de. Ian Hacking kan også siges at bruge handslingsbaserede transcendentale argumenter i sin videnskabsteori.

Etymologi 
Ordet kommet af det latinske transcendere, hvilket betyder at overstige eller at gå ud over. Dette kan ses i sammenhæng med, at transcendentalfilosofien overstiger eller går ud over erkendelsen, da den behandler de første betingelser for at erkendelsen overhovedet kan finde sted.

Referencer 
 Favrholdt, David (1999): Filosofisk Codex, Gyldendal
 Kant, Immanual (1781): Kritik der reinen Vernunft (Da udg. Kritik af den rene fornuft, 2005, Det lille forlag).
 Sørlander, Kai (1994): Det Uomgængelige, Munksgaard/Rosinante
 Zinkernagel, Peter (1957): Omverdensproblemet, Gad

Se også 
 Immanuel Kant
 Erkendelsesteori

Filosofi
Georg Jungclas

Georg Jungclas (22. februar 1902 i Halberstadt – 11. september 1975 i Köln) var en tysk trotskistisk politiker, som var flygtning i Danmark fra Hitlers magtovertagelse i 1933. Efter krigen vendte han tilbage til Tyskland.

Barndom og ungdom 
Georg Jungclass var født i Halberstadt, men to år efter hans fødsel flyttede familien til Hamborg. I 1919 blev han medlem af det da nystiftede tyske parti Kommunistische Partei Deutschlands.

Hitlers magtovertagelse 

I 1933 blev han tvunget til at flygte til Danmark og søge asyl. I Danmark spillede han i de følgende år en væsentlig rolle i det meget aktive, men lille, venstrekommunistiske miljø. Han var hovedinitiativtageren til oprettelsen af Revolutionære Socialister i efteråret 1939, der fungerede som Fjerde Internationales danske afdeling. Han arbejdede for at etablere kontakt mellem tyske flygtninge og danske arbejdere og Revolutionære Socialister.

Da Tyskland angreb Sovjetunionen i 1941, blev han en af de mest eftersøgte i Danmark i forbindelse med kommunistloven. Han var dog forberedt og var gået under jorden, inden man nåede at fange ham. Under jorden fortsatte han sit arbejde for Revolutionære Socialister. Hans dæknavn var Sjorsj.

I efteråret 1942 blev der af Revolutionære Socialister etableret en flugtrute til Sverige, og da aktionen for at redde de danske jøder blev iværksat, blev ruten taget i brug. Men på grund af en stikker blev Gestapo opmærksom på gruppen og flugtruten, og i maj 1944 blev flere af gruppens medlemmer anholdt, deriblandt var Jungclas.

Han blev af tyskerne transporteret til Hamborg. Senere blev han indsat i et fængsel i Bayreuth, hvor han blev befriet af amerikanerne i april 1945. Han blev under fangenskabet anklaget for højforræderi men reddet fra dødsstraf, da britiske bombefly bombede Volksgerichtshof, og alle beviserne imod ham gik tabt.

Efterkrigstiden 

I efterkrigstiden bosatte han sig i Køln, hvor han genoptog sit politiske virke for den trotzkistiske bevægelse Fjerde Internationale.

Han fastholdt de tætte kontakter til sine danske, politiske kammerater efter krigen, hvor han blandt andet hjalp med til at få solidaritetsarbejdet vedrørende Algeriet i gang, og han var med til at starte og udgive bladet "Algier Frit".

Han skrev bøgerne "Die Formen des kapitalistischen Staates", som blev udgivet 1972 samt "1902-1975: Eine politische Dokumentation" udgivet i 1980.

Henvisninger 
 http://www.leksikon.org/art.php?n=3220
 http://www.leksikon.org/art.php?n=3262
 http://marxists.kgprog.com/history/etol/revhist/backiss/vol2/no2/danish.html
 http://www.ernestmandel.org/fr/ecrits/txt/1975/jungclas.htm
 http://www.sap-fi.dk/si/181/181-23.html 

Tyskere i 2. verdenskrig
Kommunister fra Tyskland
Personer fra Sachsen-Anhalt
Mark Merek

Mark Merek er en sydafrikansk rapper/sanger fra Århus, synger dog engelsk. Har haft en karriere i 1995, men startede for alvor i 2006 med sin single Shake It der gav et brag med sin karriere. Derefter sang lavede han Means to an end. I sin ungdom sang han bl.a. med U$O, Marc Johnson og L.O.C..

Eksterne henvisninger 
 
 http://markmerek.com/ 

Tjek fødsels- og dødsår
Sangere fra Danmark
Metamorfe bjergarter

Metamorfe bjergarter er omdannede bjergarter. Sedimentære, magmatiske og endda lavmetamorfe bjergarter, kan omkrystalliseres til nye bjergarter. Metamorfosen foregår langt fra jordoverfladen ved vekslende temperaturer og trykregimer. Temperaturen bliver dog aldrig så høj, at materialet smelter (anatexis).

 Kontaktmetamorfose foregår ved høj temperatur og et relativt lavt tryk. Opstår i nærheden af magmatiske intrusioner, hvor sidestenen 'bages'.
 Hornfels dannes her.

 Dynamisk metamorfose foregår ved stort tryk, hvor lavtryksmineraler degenererer og den nye mineralsuite afspejler højtryksmineraler. Opstår ved forkastningszoner.
 Eclogit med granater dannes her.

 Regional metamorfose skyldes forhøjet varme og tryk, grundet bjergkædedannelser.
 Gnejs er en højmetamorf bjergart.

 Chok-metamorfose er reglen om undtagelsen, og er overfladenære påvirkninger fra meteornedslags bratte temperatur- og trykstigninger.

Polymorfe mineraler som indikatorer
Beslægtede mineraler med formlen  angiver typen af metamorfose; andalusit er kontaktmetamorf, sillimanit er regionalmetamorf, mens kyanit er dynamisk.

Kilder
Julemandens breve

Julemandens breve (The Father Christmas Letters) er en samling af breve skrevet og illustreret af J.R.R. Tolkien mellem 1920 og 1942 til sine børn fra Julemanden. Brevene fortæller om eventyr oplevet af Julemanden og hans hjælpere, blandt andre en isbjørn, Nordpolsbjørn, og dens to unger, Paksu and Valkotukka.

Udgivelse 
Houghton Mifflins udgave er fra 1976. Redigereret af Baillie Tolkien, Christopher Tolkiens anden hustru. Næsten alle breve er illustreret af Tolkien, men flere breve og tegninger er udeladt. Da bogen blev genudgivet i 2004, fik den navnet Letters from Father Christmas, og flere breve og tegninger ikke indeholdt i den oprindelige udgave, blev tilføjet.

Udgaver

Engelsk

Dansk 
 

Bøger af J.R.R. Tolkien
Brevsamlinger
Syltede rødbeder

Syltede rødbeder er skiver af rødbeder konserveret i en sursød lage. Lagen består af eddike, sukker, husholdningssalt, krydderier (f.eks. peber, nelliker og laurbærblade) og evt. vand. Der kan lægges stykker af peberrod og hvidløg samt sukkerroe mellem rødbeder. Peberrod siges at have en konserverende effekt. Skiverne skæres normalt med riller ved hjælp af en chartreusekniv, hvilket forøger overfladens areal, så lagen trænger bedre ind, hvilket intensiverer smagen.

Syltede rødbeder spises i Danmark bl.a. som tilbehør til varme kødretter (f.eks. biksemad) og er også en del af den klassiske leverpostejmad (rugbrød, leverpostej, syltet rødbede).

Den ældste kendte danske opskrift på syltede rødbeder findes i den ældste kendte danske kogebog fra 1616.

Fodnoter 

Mad fra Danmark
Konservering af madvarer
Milturt

Milturt (Chrysosplenium) er en slægt med ca. 60 arter, som er udbredt på den nordlige halvkugle og i Sydamerika. De har afrundede, håndribbede blade med rundtakket rand. Bladene kan være enten spredtstillede eller modsattte. Blomsterne er 4-tallige, små og gulgrønne. De sidder samlet i endestillede klynger, der er omgivet af højblade. Alle arter er knyttet til våde og skyggede steder, men de fleste blomstrer dog om foråret, mens løvtræernes blade endnu ikke tager for meget lys.

Her omtales kun de to arter, som er vildtvoksende i Danmark.

 Almindelig Milturt (Chrysosplenium alternifolium)
 Småbladet Milturt (Chrysosplenium oppositifolium)

Planteslægter
Hans Hermannsen

Hans Hermannsen (11. juli 1891 – 21. oktober 1952) var en tysk politiembedsmand, Kriminalrat, SS-Hauptsturmführer og leder af Gestapos afdeling IV 1a. til kommunistiskbekæmpelse i København.

Han havde startet sin karriere indenfor politiet i Flensborg i 1922, her kom han hurtigt ind i det politiske politi, allerede fra midten af 1920'erne havde han i grænseområdet overvåget det danske mindretal og venstreorienterede, særligt kommunister. Han blev indmeldt i det tyske nazistparti NSDAP i 1935, i 1936 sendt til Danmark af Gestapo for at opspore tyske eksil kommunister og socialdemokrater, fra 1940 leder af Gestapos afdeling IV 1a. til kommunistiskbekæmpelse i Danmark. Det registreringsarbejde som han udførte tillægges en stor betydning for politiets arrestationer af danske kommunister den 22. juni 1941, omkring 300 blev anholdt, af dem døde 22 i kz-lejre.

Efter krigen hjalp han De allierede med at opspore gamle Gestapokolleger. Formentlig på grund af denne indsats blev Hans Hermannsen ikke retsforfulgt efter krigen. Efter krigen hyrede Politiets Efterretningstjeneste ham til at overvåge kommunister.

Referencer

Eksterne henvisninger 
 Ledende tyskere i Danmark
 En Gestapo-officers dobbeltspil

Nazi-personel i Danmark under besættelsen
Politifolk fra Tyskland
Kolding Folkeblad

Kolding Folkeblad var en dansk avis udgivet siden 1872 som politisk modstykke til den konservative Kolding Avis. Kolding Folkeblad blev stiftet som organ for Christen Bergs venstrelinje og blev moderblad for en vestjysk venstrepresse under ejerskab af De Bergske Blade.

Historie 
Avisens redaktør var Enevold Sørensen i perioden 1872-1901, og avisen fik fra ca. 1900 politisk og oplagsmæssig medvind, hvilket førte til en førerstilling fra 1920'erne. Økonomiske problemer førte til et forsøg på relancering i 1989 som regionsavis under titlen Folkebladet Sydjylland, men uden succes. De Bergske Blade solgte i 1992 Kolding Folkeblad til JydskeVestkysten, der i 1993 gjorde det til en aflægger under den gamle titel, for til sidst i 1998 at indlemme den som en lokaludgave af JyskeVestkysten.

Under 2. Verdenskrig, natten til den 16. september 1944, placerede Schalburgtagekorpset 80 kilo sprængstof ved rotationspressen på Kolding Folkeblad og detonerede det. Ved eksplosionen døde avisens redaktør, N. E. Therkilsen, hans 17-årige datter Kirsten og portneren Carl Gejlager. Eksplosionen skete kl. 01.48 og satte husets gamle vægur i stå. I respekt er uret aldrig siden blevet sat i gang og hænger i mødelokalet hos JydskeVestkysten i Kolding som en påmindelse om, at det frie ord kan koste den højeste pris, nemlig livet.

I 1993 fusionerede Kolding Folkeblad med JydskeVestkysten og er dermed blevet en underafdeling af samme.

Oplag

Kilder og referencer

Ekstern henvisning 
 Digitaliserede udgaver af Kolding Folkeblad i Mediestream
 Læs om Kolding Folkeblad i opslagsværket "De Danske Aviser"

Etableret i 1871
Aviser fra Danmark
Aviser fra Jylland
Folkeblad
Tibetansk (sprog)

Tibetansk er det primære sprog, som tales blandt tibetanere, og det bliver talt i Tibet og området omkring Tibet. Sproget har officiel status i den kinesiske region Tibet.
I alt er der omkring 6 millioner mennesker, der taler sproget.

Kultur i Tibet
Sino-tibetanske sprog
Sprog i Kina
Sprog i Nepal
Tibetanere
Familiestyrelsen

Familiestyrelsen (tidligere Familieretsdirektoratet) var en dansk styrelse, der løste opgaver på det familieretlige område. 

Fra august 2004 til november 2007 hørte Familiestyrelsen under det nu nedlagte Ministeriet for Familie- og Forbrugeranliggender. I november 2007 fik den nytiltrådte kirke- og integrationsminister Birthe Rønn Hornbech godkendelse af trossamfund flyttet fra Kirkeministeriet til Justitsministeriet. Dermed kom området under Familiestyrelsen. Derefter kom styrelsen under Justitsministeriet. Den 3. oktober 2011 blev den overflyttet til Social- og Integrationsministeriet.

Styrelsen beskæftigede ca. 40 medarbejdere. Direktøren var Dorrit Sylvest Nielsen. 

Den 4. januar 2012 blev styrelsen omdannet til Ankestyrelsens familieretsafdeling, som hørte under Social- og Integrationsministeriet. Blandt de områder, som familieretsafdelingen arbejdede med, var separation, skilsmisse, samvær, ægtefællebidrag, børnebidrag, faderskab og adoption. Styrelsen administrerede også navnelovgivningen. I konkrete sager fungerede styrelsen som klageinstans for afgørelser truffet af landets statsforvaltninger. Familieretsafdelingen havde til huse på Kristineberg på Ydre Østerbro.

Den 1. april 2019 blev de fleste opgaver flyttet til Familieretten og Familieretshuset. Ankestyrelsen behandler fortsat sager om adoption og tvangssager om børn.

Referencer 

Danske styrelser
Etableret i 2004
Ophørt i 2012
Gijeong-dong

Gijeong-dong er en by i Nordkorea som ligger 1,8 km nord fra den demilitariserede zone. I Sydkorea har byen fået øgenavnet "Propagandabyen" mens den i Nordkorea er kendt som "fredsbyen". 
Byen er kendt for at have verdens tredjehøjeste flagstang.

Se også 
Nordkoreas flag

Byer i Nordkorea
Apetina

Apetina er en fetalignende ost produceret af Arla Foods.
Produktet blev tidligere markedsført under navnet Feta, men siden 2012 har Feta været en beskyttet oprindelsesbetegnelse knyttet til Grækenlands fastland og Lesbos, en beslutning EU-domstolen tog i 2005.

Oste
Arla Foods
Mad fra Danmark

Apetinas hjemmeside
Vimmersvej

"Vimmersvej" (oprindeligt "Wimmersvej") er en sang sunget af Flemming Jørgensen, (alias Bamse) fra Bamses venner. Sangen var med på Bamses Venners selvbetitlede debut-LP i 1975 og blev et selvstændigt hit på Dansktoppen senere samme år. Sangen er en oversættelse til dansk af   det amerikansk hit "The Lion Sleeps Tonight", der igen var en oversættelse til engelsk af n sydafrikansk hit melodi "Mbube" fra 1939. Wimmersvej er en undersættelse af ordet Wimoweh som synges i "The Lion Sleeps Tonight".

Titlen på sangen blev oprindeligt stavet med W. Med tiden er den blevet ændret til "Vimmersvej". 

I 2018 skiftede Kronborgs Sidevej  i Thisted navn til Vimmersvej.

Referencer

Eksterne henvisninger 
Teksten på Musikerbasen

Artikel om Wimmersvej på Den Kongelige Biblioteks hjemmeside

Sangens hitlisteplaceringer i 1975/76

Sange fra 1975
Sange fra Sydafrika
Serie A 2007-08

Serie A 2007-08 var den 76. sæson siden oprettelsen af ligaen. Den fandt sted fra den 26. august 2007 til den 18. maj 2008. De forsvarende mestre fra Inter sikrede sig mesterskabet i sæsonens sidste spillerunde. De endte med at have 85 point, hvilket var tre flere end AS Roma på andenpladsen.

Inter og AS Roma kvalificerede sig med første- og andenpladsen begge til UEFA Champions League, mens nr. 3 og 4 Juventus og Fiorentina fik adgang til kvalifikationen. AC Milan, Sampdoria og Udinese kvalificerede sig til UEFA Cuppen og S.S.C. Napoli kom i UEFA Intertoto Cup. Empoli, Parma og Livorno rykkede med de tre laveste placeringer ned i Serie B.

Stillingen

Topscorere 
Pr. 17. maj, 2008
 21 mål
  Alessandro Del Piero (Juventus)
 20 mål
  David Trezeguet (Juventus)
 19 mål
  Marco Borriello (Genoa)
 17 mål
  Antonio Di Natale (Udinese)
  Zlatan Ibrahimović (Internazionale)
  Adrian Mutu (Fiorentina)
 15 mål
  Amauri (Palermo)
  Kaká (Milan)
 14 mål
  Goran Pandev (Lazio)
  Tommaso Rocchi (Lazio)
  Francesco Totti (Roma)
 13 mål
  Julio Ricardo Cruz (Internazionale)
  Massimo Maccarone (Siena)
 12 mål
  Nicola Amoruso (Reggina)
  Claudio Bellucci (Sampdoria)
  Cristiano Doni (Atalanta)
  Fabio Quagliarella (Udinese)
 11 mål
  Filippo Inzaghi (Milan)
 10 mål
  Robert Acquafresca (Cagliari)
  Antonio Cassano (Sampdoria)
  Francesco Tavano (Livorno)

Kilder 

Sæsoner i Serie A
Fodboldsæson 2007-08